CELEX: 32015R0596
Language: et
Date: 2015-04-15 00:00:00
Title: Komisjoni rakendusmäärus (EL) 2015/596, 15. aprill 2015 , millega muudetakse määrust (EÜ) nr 606/2009 seoses vääveldioksiidi kogusisalduse piirmäära tõstmisega ilmastikutingimuste tõttu

16.4.2015   
            
            
               ET
            
            
               Euroopa Liidu Teataja
            
            
               L 99/21
            
         KOMISJONI RAKENDUSMÄÄRUS (EL) 2015/596,
   15. aprill 2015,
   millega muudetakse määrust (EÜ) nr 606/2009 seoses vääveldioksiidi kogusisalduse piirmäära tõstmisega ilmastikutingimuste tõttu
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artikli 91 punkti c,
   ning arvestades järgmist:
   
               (1)
            
            
               Komisjoni määruses (EÜ) nr 606/2009 (2) on sätestatud veini suurim lubatud vääveldioksiidi kogusisaldus. Kõnealuse määruse I lisa B osa punkti A alapunkti 4 kohaselt võib komisjon otsustada, et asjaomane liikmesriik võib lubada tõsta vääveldioksiidi piirmäära, kui see jääb alla 50 milligrammi liitri kohta, kuni 300 milligrammi võrra liitri kohta, kui see on ilmastikutingimuste tõttu vajalik.
            
         
               (2)
            
            
               Saksamaa pädevad asutused saatsid 1. detsembril 2014 ametliku taotluse tõsta veini puhul lubatud vääveldioksiidi kogusisalduse piirmäära, mis jääb alla 300 milligrammi liitri kohta, kuni 50 milligrammi võrra liitri kohta veini puhul, mis on valmistatud Saksa liidumaade Baden-Württembergi, Baieri, Hesseni ja Rheinland-Pfalzi viinamarjakasvatusaladelt 2014. aastal saadud viinamarjasaagist.
            
         
               (3)
            
            
               Saksa pädevate asutuste esitatud tehniline märgukiri näitab, et ilmastikutingimused, eriti soe ja niiske ilm koristuse ajal, on soodustanud püruvaati, atseetaldehüüdi ja alfa-ketoglutaarhapet tootvate taimekahjustajate teket. Need ained seovad vääveldioksiidi ja vähendavad selle säilitavat toimet. Seetõttu on kõnealustest viinamarjadest toodetud veini puhul vaja suuremat kogust vääveldioksiidi, et tagada veini nõuetekohane valmimine ja säilimine. Seega on määruse (EÜ) nr 606/2009 I lisa B osa punkti A alapunktis 4 osutatud ajutine luba ainus võimalus, lubamaks kasutada ebasoodsate ilmastikutingimuste tõttu kannatada saanud viinamarju turuleviimiseks sobiva veini tootmiseks.
            
         
               (4)
            
            
               Seepärast tuleks määrust (EÜ) nr 606/2009 vastavalt muuta.
            
         
               (5)
            
            
               Käesoleva määrusega ettenähtud meetmed on kooskõlas põllumajandusturgude ühise korralduse komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 606/2009 I lisa B osa 1. liide asendatakse käesoleva määruse lisaga.
   Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 15. aprill 2015
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 347, 20.12.2013, lk 671.
   
      (2)  Komisjoni määrus (EÜ) nr 606/2009, 10. juuli 2009, millega kehtestatakse nõukogu määruse (EÜ) nr 479/2008 teatavad rakenduseeskirjad seoses viinamarjasaaduste kategooriate, veinivalmistustavade ja asjaomaste piirangutega (ELT L 193, 24.7.2009, lk 1).
   
      LISA
      
         
            „I liide
            
               Vääveldioksiidi üldsisalduse piirmäära tõstmine ilmastikutingimuste tõttu
            
            
                         
                     
                     
                        Aasta
                     
                     
                        Liikmesriik
                     
                     
                        Viinamarjakasvatusalad
                     
                     
                        Asjaomased veinid
                     
                  
                        1.
                     
                     
                        2000
                     
                     
                        Saksamaa
                     
                     
                        Kõik Saksamaa viinamarjakasvatusalad
                     
                     
                        Kõik 2000. aasta viinamarjasaagist valmistatud veinid
                     
                  
                        2.
                     
                     
                        2006
                     
                     
                        Saksamaa
                     
                     
                        Baden-Württembergi, Baieri, Hesseni ja Rheinland-Pfalzi liidumaa viinamarjakasvatusalad
                     
                     
                        Kõik 2006. aasta viinamarjasaagist valmistatud veinid
                     
                  
                        3.
                     
                     
                        2006
                     
                     
                        Prantsusmaa
                     
                     
                        Bas-Rhini ja Haut-Rhini departemangu viinamarjakasvatusalad
                     
                     
                        Kõik 2006. aasta viinamarjasaagist valmistatud veinid
                     
                  
                        4.
                     
                     
                        2013
                     
                     
                        Saksamaa
                     
                     
                        Kaitstud päritolunimetuse „Mosel” ning kaitstud geograafiliste tähiste „Landwein der Mosel”, „Landwein der Ruwer”, „Landwein der Saar” ja „Saarländischer Landwein” piiritletud ala viinamarjakasvatusalad
                     
                     
                        Kõik 2013. aasta viinamarjasaagist valmistatud veinid
                     
                  
                        5.
                     
                     
                        2014
                     
                     
                        Saksamaa
                     
                     
                        Baden-Württembergi, Baieri, Hesseni ja Rheinland-Pfalzi liidumaa viinamarjakasvatusalad
                     
                     
                        Kõik 2014. aasta viinamarjasaagist valmistatud veinid”